පස්සර, පැල්ගහතැන්න ප්‍රදේශයේ පදිංචි සිසුවකු ගෙළ වැලලාගෙන මිය ගොස් තිබෙනවා.මෙලෙස මියගොස් ඇත්තේ පස්සර, පැල්ගහතැන්න, යුරී වතුයායේ පදිංචිව සිටි සෙල්වනායගම් ටිසාදන් නැමැති 16 හැවිරිදි පාසල් සිසුවෙක් බවයි වාර්තා වන්නේ.අප වාර්තාකරු සදහන් කළේ එම සිසුවා තම නිවෙසට සමීප තවත් නිවෙසක පාලු කාමරයක ගෙල වැලලාගෙන මෙලෙස මිය ගොස් ඇති බවයි.මෙම සිසුවා පුරුදු පරිදි පාසල් ගොස් නිවසට පැමිණ ඇති අතර, පසුදා අලුයම 2.30 පමණ වන තෙක් ඔහු තම නිවෙසේ ආලින්දයේ පුටුවක වාඩි වී පාඩම් කරමින් සිටි තිබෙනවා.පසුව නිවසෙහි සියලු දෙනා නින්දට ගිය පසු ඔහු තම නිවස අසල පිහිටි  නිවෙසක පාලු කාමරයක සිය මවගේ සාරියක් අදාරයෙන් ගෙල වැලලාගෙන මියගොස් ඇති බවයි වාර්තා වන්නේ.බදුල්ල මහෙස්ත්‍රාත් අධිකරණයේ නියෝගය මත මිය ගොස් සිටි එම සිසුවාගේ මෘත ශරීරය බදුල්ල මහ රෝහලේ අධිකරණ වෛද්‍ය නිලධාරී වෙත භාර දෙනු ලැබීමෙන් අනතුරුව බදුල්ල මහ රෝහලේදී පශ්චාත් මරණ පරීක්ෂණය පවත්වා තිබෙනවා.මෙම මරණය ගෙල සිරවීම හා හුස්ම ගැනීමේ අපහසුතාව නිසා සිදු වූවක් බවට එහිදී නිගමනය කර ඇති බවයි වාර්තා වන්නේ.කෙසේ වෙතත් මෙය සියදිවි හානිකර ගැනීමක්ද නැතහොත් ඝාතනයක්ද යන්න සෙවීම සදහා පොලිසිය වැඩිදුර පරීක්ෂණ පවත්වන බවයි අප වාර්තාකරු වැඩිදුරටත් සදහන් කළේ.